
Narvas Kreenholmi tänav 25 asuva 
linnavara tasuta kasutusse andmine 
(NARVA SPORDIVETERANIDE KOONDIS)
1. ASJAOLUD JA MENETLUSE KÄIK

Narva Linnavalitsuse Linnamajandusametile laekus NARVA SPORDIVETERANIDE KOONDISelt, registrikood 80082118, juhatuse liige Svetlana Kirillova, taotlus, milles palutakse anda tasuta kasutusse Narvas Kreenholmi tänav 25 hoones asuv spordisaal võrkpallitreeningute ja –turniiride korraldamiseks.
Taotlust põhjendatakse sellega, et võrkpalli naisvõistkond esineb Eesti Rahvaliigas ja teistes võrkpalli turniirides, mis toimuvad pühapäeviti.
NARVA SPORDIVETERANIDE KOONDISe taotlust arutati Narva Linnavalitsuse linnavarakomisjoni koosolekul 13.09.2017. a (protokoll nr 10) ning otsustati:
1.
Soovitada Narva Linnavalitsuse Linnamajandusametil anda NARVA SPORDIVETERANIDE KOONDISele, registrikood 80082118, avalikku enampakkumist korraldamata määramatuks ajaks tasuta kasutusse Narvas, Kreenholmi tänav 25 hoones asuv spordisaal võrkpallitreeningute korraldamiseks.
2.
Narva Linnavalitsuse Linnamajandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
2.1.
Narva Linnavolikogu 17.03.2005 määruse nr 14 „Linnavara kasutusse andmise kord“ (edaspidi Korra) § 46 lg 4 ja § 7 lg 2 p 3 alusel võib avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse mittetulundusühingutele. 

2.2.
Korra § 7 lg 2 p 3 sätestatu alusel võib linnavara mittetulundusühingutele anda tähtajaga kuni 5 aastat tasuta kasutusse linnavalitsuse korraldusega. 

2.3.
Korra § 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. 
3.  OTSUS

3.1.
Anda NARVA SPORDIVETERANIDE KOONDISele, registrikood 80082118, avalikku enampakkumist korraldamata määramatuks ajaks tasuta kasutusse Narvas Kreenholmi tänav 25 hoones asuv spordisaal võrkpallitreeningute korraldamiseks.
3.2.
Narva Linnavalitsuse Linnamajandusametil sõlmida NARVA SPORDIVETERANIDE KOONDISega punktis 3.1 nimetatud linnavara tasuta kasutamise leping.

4. RAKENDUSSÄTTED

4.1. Narva Linnavalitsuse Linnamajandusametil teha korraldus teatavaks NARVA SPORDIVETERANIDE KOONDISele. 
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

